als_Latn dik_Latn sag_Latn
Në fillim të këtij muaji, një analist i CitiBank parashikoi se Samsung do të tregtojë 46 milionë telefona inteligjentë gjatë këtij viti. Tani, analistë të tjerë kanë parashikuar se kompania koreano-jugore mund të shesë mbi 50 milionë njësi të Galaxy S6 dhe S6 edge.
Ky parashikim i ri është bërë nga firma hulumtuese e tregut, DRAMeXchange / TrendForce, me bazë në Tajvan. Samsung parashikon të shesë mbi 22 milionë pajisje Galaxy S6 në tremujorin e dytë të këtij viti (prill-qershor), mbi 16 milionë njësi në tremujorin e tretë (korrik-shtator) dhe të paktën 12 milionë njësi në tremujorin e katërt (tetor-dhjetor).
Nëse nuk e keni dëgjuar, Galaxy S6 dhe Galaxy S6 edge do të hidhen në tregun mbarë botëror duke filluar nga 10 prilli. Galaxy S6 dhe S6 edge do të operojnë me sistemin Android 5.0 Lollipop dhe ndërfaqen TouchWiz. Ata do të fuqizohen nga procesori Exynos 7 Octa 7420 me arkitekturën 64-bit.
Të dy kanë ekrane Quad HD dhe hapësirë të brendshme deri në 128 GB. Diferenca kryesore ndërmjet telefonave inteligjentë të Samsung-ut është se S6 ka ekran normal, ndërsa S6 edge vjen me ekran të lakuar që mbulon anësoret e tij
Si mendoni ju, a do të tregtojë Samsung mbi 50 milionë telefona inteligjentë S6 dhe S6 edge deri në fund të vitit 2015?
(Herë të lexuara: 146)
als_Latn als_Latn als_Latn als_Latn als_Latn als_Latn